Държавен вестник, бр. 38, 2012 г., стр. 59

БРОЙ  38	
Д Ъ Р Ж А В Е Н  В Е С Т Н И К 	
СТР.  59  
(4) При съгласие на членовете на комисията 
с извършените работи и получените като ре­
зултат фактически данни протоколите по ал. 1 
се приемат и се прилагат към материалите 
от разследването. Ако комисията не приеме 
някой от протоколите, той се връща на съот­
ветната подкомисия или група за доработка.
Чл. 28. (1) Работата на комисията приключ­
ва с изготвяне на протокол за разследване на 
авария, катастрофа или сериозен инцидент по 
образец съгласно приложение № 5.
(2) Протоколът по ал. 1 се изготвя след 
обсъждане на следните въпроси:
1. протокола от огледа на мястото на про­
изшествието;
2. оценката на техническото състояние на 
полетните записващи устройства;
3. условията за възникване и развитие на 
аварийна (катастрофална) ситуация;
4. формираните версии за произшествието;
5. схемата на причинно-следствените връзки 
на разкритите опасни фактори;
6. недостатъците, разкрити в хода на 
разследването по всички направления на 
проведените изследвания, и тяхното влияние 
за възникването и развитието на аварийна 
(катастрофална) ситуация и изхода на полета;
7. причините за произшествието;
8. препоръките на комисията за отстраня­
ване на разкритите опасни фактори.
(3) По решение на председателя на комиси­
ята може да се извърши запис на заседанието 
на комисията.
(4) Протоколът по ал. 1 се подписва от 
председателя и всички членове на комисията.
(5) При несъгласие на член от комисията 
с изводите той го подписва със забележка 
„С особено мнение“. Особеното мнение се 
излага писмено и съдържа конкретните мо­
тиви за несъгласието, тяхната обосновка и 
предложение. Особеното мнение се прилага 
към протокола за разследване.
(6) Протоколът за разследване на авария, 
катастрофа или сериозен инцидент се изготвя 
в единствен екземпляр.
Чл. 29. (1) В зависимост от тежестта на 
авиационното произшествие протоколът по 
чл. 28 се изготвя в следните срокове: 
1. сериозен инцидент – до 10 работни дни;
2. авария  – до 20 работни дни;
3. катастрофа – до 30 работни дни.
(2) Когато мястото на аварията или ката­
строфата е в труднодостъпна местност или има 
необходимост от назначаване на допълнителни 
експертизи, по решение на председателя на 
комисията срокът за разследване може да се 
удължи, но с не повече от 15 дни, а за сери­
озен инцидент – с не повече от 5 дни.
(3) В случаите, когато се налага техническо 
обследване на въздухоплавателното средство 
с участие на представители на производителя 
и/или специалисти от чужбина; разчитане на 
данни от системите за обективен контрол от 
външни организации и други случаи, когато 
сроковете по ал. 1 и 2 технологично не могат 
да бъдат спазени, срокът за разследване се уве­
личава с необходимото време за извършването 
на тези дейности, за което председателят на 
комисията уведомява министъра на отбраната.
Чл. 30. (1) Протоколът за разследване на 
авария, катастрофа или сериозен инцидент 
се представя за мнение на командира на 
вида въоръжени сили, в чието подчинение е 
съответното военно формирование.
(2) В случай на подписване на протокола за 
разследване от член на комисията със забележ­
ка „С особено мнение“ или при изразяване на 
такова от командира на вида въоръжени сили, 
министърът на отбраната може да назначи 
допълнително разследване на авиационното 
произшествие съгласно сроковете по чл. 29, 
но за не повече от 15 дни.
(3) При допълнителното разследване мо­
гат също да се привличат експерти и да се 
назначават експертизи. Заключенията и из­
водите на комисията след приключване на 
допълнителното разследване са окончателни.
Чл. 31. Протоколът за разследване на 
авария, катастрофа или сериозен инцидент 
се утвърждава от министъра на отбраната 
и се съхранява в деловодството на служба 
„Военна полиция“.
Чл. 32. (1) При разследване на авария, ката­
строфа или сериозен инцидент с чуждестранно 
военно ВС оправомощеният представител на 
държавата на експлоатация има право да:
1. посещава мястото на произшествието;
2. оглежда останките;
3. получава информация относно разкази­
те на очевидците и да предлага тематика за 
беседите с тях;
4. получи достъп до веществените дока­
зателства;
5. получи копие от документите по раз­
следването;
6. участва в разчитането на информация­
та от записите на параметрите на полета от 
полетните записващи устройства;
7. участва в мероприятия извън мястото 
на произшествието, имащи отношение към 
разследването;
8. изказва становища при формирането на 
работните версии и хипотези за причините 
за произшествието в хода на разследването;
9. участва в съвещания в хода на разследва­
нето, включително при анализа на информа­
цията, формулиране на изводите, причините 
и препоръките по безопасност.
(2) Правата по ал. 1 имат и оправомощените 
представители на всички въвлечени страни.